title: Εκτελεστικός κανονισμός (ΕΕ) 2017/962 της Επιτροπής, της 7ης Ιουνίου 2017, σχετικά με την αναστολή της άδειας για την ουσία ethoxyquin (αιθοξυκίνη) ως πρόσθετης ύλης ζωοτροφών για όλα τα είδη και τις κατηγορίες ζώων (Κείμενο που παρουσιάζει ενδιαφέρον για τον ΕΟΧ )

text:
               8.6.2017

               EL

               Επίσημη Εφημερίδα της Ευρωπαϊκής Ένωσης

               L 145/13

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/962 ΤΗΣ ΕΠΙΤΡΟΠΉΣ
   της 7ης Ιουνίου 2017
   σχετικά με την αναστολή της άδειας για την ουσία ethoxyquin (αιθοξυκίνη) ως πρόσθετης ύλης ζωοτροφών για όλα τα είδη και τις κατηγορίες ζώων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων, καθώς και τους όρους και τις διαδικασίες για τη χορήγηση ή μη της άδειας αυτής ή για την αναστολή της. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών που έχουν εγκριθεί σύμφωνα με την οδηγία 70/524/ΕΟΚ του Συμβουλίου (2).

               (2)

               Σύμφωνα με την οδηγία 70/524/ΕΟΚ, η πρόσθετη ύλη αιθοξυκίνη εγκρίθηκε χωρίς χρονικό περιορισμό ως πρόσθετη ύλη ζωοτροφών για όλα τα είδη και τις κατηγορίες ζώων. Στη συνέχεια, η εν λόγω πρόσθετη ύλη εγγράφηκε στο μητρώο πρόσθετων υλών ζωοτροφών ως υφιστάμενο προϊόν, σύμφωνα με το άρθρο 10 παράγραφος 1 του κανονισμού (ΕΚ) αριθ. 1831/2003.

               (3)

               Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003 και σε συνδυασμό με το άρθρο 7 του εν λόγω κανονισμού, στις 21 Σεπτεμβρίου 2010 υποβλήθηκε αίτηση για την έγκριση της αιθοξυκίνης ως πρόσθετης ύλης ζωοτροφών για όλα τα ζωικά είδη, με το αίτημα η εν λόγω πρόσθετη ύλη να ταξινομηθεί στην κατηγορία «τεχνολογικές πρόσθετες ύλες». Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (4)

               Η Ευρωπαϊκή Αρχή για την Ασφάλεια των Τροφίμων («η Αρχή»), στη γνώμη που εξέδωσε στις 21 Οκτωβρίου 2015 (3), ανέφερε ότι από την αξιολόγηση των στοιχείων και των εγγράφων που υπέβαλε ο αιτών δεν είναι δυνατόν να εξαχθεί συμπέρασμα σχετικά με την ασφάλεια της πρόσθετης ύλης αιθοξυκίνη, για τα στοχευόμενα ζώα, τους καταναλωτές και το περιβάλλον. Αυτό οφείλεται στη συνολική έλλειψη στοιχείων για την αξιολόγηση της έκθεσης και της ασφάλειας των ζώων, των καταναλωτών και του περιβάλλοντος στην ουσία αιθοξυκίνη. Συγκεκριμένα, δεν είναι δυνατόν να εξαχθεί συμπέρασμα όσον αφορά την απουσία γονιδιοτοξικότητας ενός εκ των μεταβολιτών της πρόσθετης ύλης αιθοξυκίνη, της κινονιμίνης της αιθοξυκίνης. Επιπλέον, η π-φαινετιδίνη, μια πρόσμειξη της πρόσθετης ύλης αιθοξυκίνη, αναγνωρίζεται ως πιθανή μεταλλαξιογόνος ουσία. Η Αρχή θεώρησε την πρόσθετη ύλη αιθοξυκίνη δυνητικό αντιοξειδωτικό σε ζωοτροφές, όμως η αποτελεσματικότητα στο προτεινόμενο επίπεδο χρήσης, το οποίο μειώθηκε σε σύγκριση με την ισχύουσα εγκεκριμένη μέγιστη περιεκτικότητα στις ζωοτροφές, δεν μπόρεσε να επιβεβαιωθεί από τα υποβληθέντα στοιχεία. Η Αρχή επαλήθευσε επίσης την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

               (5)

               Κατά συνέπεια, δεν έχει αποδειχθεί ότι η πρόσθετη ύλη δεν έχει επιδράσεις στην υγεία των ζώων, στην ανθρώπινη υγεία ή στο περιβάλλον, όταν χρησιμοποιείται σύμφωνα με τους προτεινόμενους όρους.

               (6)

               Επομένως, η υφιστάμενη άδεια της πρόσθετης ύλης αιθοξυκίνη δεν πληροί πλέον τους όρους που προβλέπει το άρθρο 5 του κανονισμού (ΕΚ) αριθ. 1831/2003.

               (7)

               Ενδεχομένως, συμπληρωματικές πληροφορίες σχετικά με την ασφάλεια χρήσης και την αποτελεσματικότητα της πρόσθετης ύλης αιθοξυκίνη να οδηγήσουν σε νέα στοιχεία τα οποία θα επιτρέψουν την επανεξέταση της αξιολόγησης που διενεργήθηκε για την εν λόγω πρόσθετη ύλη. Από την άποψη αυτή, ο αιτών τη χορήγηση άδειας για την πρόσθετη ύλη αιθοξυκίνη αναφέρει ότι μπορούν να πραγματοποιηθούν πρόσθετες μελέτες ώστε να αποδειχθεί η ασφάλεια και η αποτελεσματικότητα της πρόσθετης ύλης. Για τον σκοπό αυτό, ο αιτών δεσμεύτηκε να προσκομίσει συμπληρωματικά στοιχεία, σύμφωνα με ένα χρονοδιάγραμμα στο οποίο απαριθμούνται, κατά σειρά προτεραιότητας, οι μελέτες που πρέπει να διενεργηθούν διαδοχικά και με σκοπό την υποβολή του αποτελέσματος της τελευταίας, κατά σειρά, μελέτης έως τον Ιούλιο του 2018. Η ιεράρχηση της διαδικασίας για την παραγωγή των προβλεπόμενων στοιχείων βασίζεται στο επίπεδο σπουδαιότητας των θεμάτων που εντοπίζονται στη γνώμη της Αρχής. Οι μελέτες αυτές θα συνίστανται, ουσιαστικά, στην επικαιροποίηση του χαρακτηρισμού της πρόσθετης ύλης, ιδίως όσον αφορά τις σχετικές προσμείξεις και τα προϊόντα αποδόμησης, σε τοξικολογικές μελέτες, ιδίως όσον αφορά τη γονιδιοτοξικότητα του μεταβολίτη της κινονιμίνης της αιθοξυκίνης, σε μελέτες σχετικά με τον μεταβολισμό και τα κατάλοιπα σε στοχευόμενα ζωικά είδη (συμπεριλαμβανομένων των ορίων καταλοίπων σε ιστούς και ζωικά προϊόντα), σε μελέτες σχετικά με την ασφάλεια των στοχευόμενων ζώων και στην αξιολόγηση του περιβαλλοντικού κινδύνου.

               (8)

               Επιπλέον, επειδή η παρουσία της πρόσμειξης π-φαινετιδίνη στην πρόσθετη ύλη αιθοξυκίνη οφείλεται στη διαδικασία παραγωγής της πρόσθετης ύλης, ο αιτών δεσμεύτηκε να λάβει μέτρα ώστε να μειωθεί σταδιακά η περιεκτικότητα της εν λόγω πρόσμειξης στην πρόσθετη ύλη στο επίπεδο των 2,5 ppm π-φαινετιδίνης έως τον Ιούνιο του 2017. Για τον σκοπό αυτό, θα πρέπει να υποβληθεί από τον αιτούντα, και να γίνει αποδεκτή από την Αρχή, κατάλληλη μέθοδος ανάλυσης για την ανίχνευση της π-φαινετιδίνης στην πρόσθετη ύλη αιθοξυκίνη και σε ζωοτροφές που περιέχουν την εν λόγω πρόσθετη ύλη, βάσει έκθεσης του εργαστηρίου αναφοράς που συστάθηκε με τον κανονισμό (ΕΚ) αριθ. 1831/2003.

               (9)

               Επομένως, σύμφωνα με το άρθρο 13 παράγραφος 2 του κανονισμού (ΕΚ) αριθ. 1831/2003, η άδεια για την πρόσθετη ύλη αιθοξυκίνη θα πρέπει να ανασταλεί, ενόψει της υποβολής και αξιολόγησης των συμπληρωματικών στοιχείων. Το μέτρο αναστολής θα πρέπει να επανεξεταστεί αφού η Αρχή αξιολογήσει δεόντως αυτά τα στοιχεία. Σε κάθε περίπτωση, θα πρέπει να πραγματοποιηθεί αναθεώρηση του μέτρου αναστολής όταν, στο πλαίσιο της διαδικασίας υποβολής και αξιολόγησης των συμπληρωματικών στοιχείων, η Αρχή εκδώσει μη ευνοϊκή γνώμη σχετικά με την ασφάλεια και την αποτελεσματικότητα της πρόσθετης ύλης αιθοξυκίνη.

               (10)

               Επειδή η περαιτέρω χρήση της πρόσθετης ύλης αιθοξυκίνη μπορεί να προκαλέσει κίνδυνο για την υγεία του ανθρώπου και των ζώων αλλά και για το περιβάλλον, η πρόσθετη ύλη και οι ζωοτροφές που την περιέχουν θα πρέπει να αποσυρθούν από την αγορά το ταχύτερο δυνατόν. Για πρακτικούς λόγους, ωστόσο, θα πρέπει να προβλεφθεί περιορισμένη μεταβατική περίοδος για την απόσυρση από την αγορά των εν λόγω προϊόντων, έτσι ώστε να δοθεί η δυνατότητα στους φορείς εκμετάλλευσης να συμμορφωθούν κατάλληλα με την υποχρέωση απόσυρσης.

               (11)

               Πρώτες ύλες ζωοτροφών θαλάσσιας προέλευσης που περιέχουν υψηλά επίπεδα λιπαρών οξέων είναι πολύ ευαίσθητες στην οξείδωση και στην υψηλή θερμοκρασία και πρέπει να σταθεροποιούνται με αντιοξειδωτικό, ιδίως όταν η διάρκεια μεταφοράς τους με πλοίο ή η διάρκεια αποθήκευσής τους είναι μακρά. Λόγω αυτού του υψηλού κινδύνου οξείδωσης, η αιθοξυκίνη χρησιμοποιείται ευρύτατα για την αποτελεσματική προστασία των εν λόγω πρώτων υλών ζωοτροφών. Αυτές οι πρώτες ύλες ζωοτροφών, ιδίως το ιχθυάλευρο και το ιχθυέλαιο, έχουν υψηλή θρεπτική αξία και περιέχουν σημαντική συγκέντρωση εύπεπτων πρωτεϊνών που απαιτούνται στη διατροφή ζώων υδατοκαλλιέργειας και νεαρών ζώων, αλλά χρησιμοποιούνται επίσης για άλλα ζωικά είδη, ειδικά για χοίρους και πουλερικά. Επιπλέον, η υψηλή περιεκτικότητα των εν λόγω πρώτων υλών ζωοτροφών σε πολυακόρεστα λιπαρά οξέα, τα οποία μεταφέρονται στα ζωικά προϊόντα, αναγνωρίζεται ότι παρέχει υγειονομικά οφέλη για το ζωικό κεφάλαιο και τους καταναλωτές ζωικών προϊόντων. Επομένως, η άμεση απόσυρση της αιθοξυκίνης από την αγορά θα μπορούσε να έχει αρνητικές συνέπειες για την υγεία και την καλή διαβίωση των ζώων και να οδηγήσει στην αδυναμία κάλυψης ειδικών διατροφικών απαιτήσεων των ζώων, έως ότου υπάρξουν κατάλληλες εναλλακτικές λύσεις.

               (12)

               Η αιθοξυκίνη χρησιμοποιείται επίσης ευρύτατα ως υποκατάστατο ορισμένων παρασκευασμάτων πρόσθετων υλών ζωοτροφών που περιέχουν κάποια δραστική ουσία που είναι ιδιαίτερα ευαίσθητη σε οξείδωση και θερμική επεξεργασία και πρέπει να σταθεροποιείται με αντιοξειδωτικό ώστε να διατηρεί τις ιδιότητές της. Οι εν λόγω πρόσθετες ύλες ζωοτροφών συνίστανται σε παρασκευάσματα ορισμένων βασικών βιταμινών, καροτενοειδών και χρωστικών που είναι λιποδιαλυτά και πρέπει να προστατεύονται κατά τη διαδικασία παραγωγής, αποθήκευσης και μεταφοράς των παρασκευασμάτων και των ζωοτροφών που τα περιέχουν, έως ότου διατεθούν στα ζώα. Λόγω της εκτεταμένης χρήσης της αιθοξυκίνης στα εν λόγω παρασκευάσματα πρόσθετων υλών ζωοτροφών, η άμεση απόσυρση της αιθοξυκίνης από την αγορά θα είχε αρνητικές συνέπειες για την υγεία και την καλή διαβίωση των ζώων, αφού θα είχε ως αποτέλεσμα την έλλειψη βασικών μικροθρεπτικών συστατικών από τις ζωοτροφές πολλών ζωικών ειδών που χρησιμοποιούνται ή δεν χρησιμοποιούνται για την παραγωγή τροφίμων. Επιπλέον, η έλλειψη στην Ένωση των εν λόγω παρασκευασμάτων πρόσθετων υλών ζωοτροφών θα μπορούσε να έχει ως αποτέλεσμα τη μείωση της απόδοσης των ζωοτροφών και του ζωικού κεφαλαίου και την αδυναμία ικανοποίησης των προδιαγραφών της αγοράς για ορισμένα ζωικά προϊόντα.

               (13)

               Φαίνεται ότι η αντικατάσταση της αιθοξυκίνης από κατάλληλα εναλλακτικά αντιοξειδωτικά δεν θα μπορούσε να γίνει άμεσα, αφού τα εναλλακτικά αντιοξειδωτικά που είναι σήμερα εγκεκριμένα — πολλά εκ των οποίων υπόκεινται ακόμη σε διαδικασία επαναξιολόγησης δυνάμει του κανονισμού (ΕΚ) αριθ. 1831/2003 — δεν διαθέτουν τα ίδια χαρακτηριστικά με την αιθοξυκίνη, ιδίως όσον αφορά την αποτελεσματικότητα και την περιεκτικότητα της απαιτούμενης δραστικής ουσίας, τη διάρκεια δράσης, τη συμπεριφορά κατά τη διεργασία και το κόστος παραγωγής. Συνεπώς, απαιτείται κάποιος χρόνος για να μπορέσουν οι φορείς εκμετάλλευσης να αξιολογήσουν και να δοκιμάσουν τη λειτουργικότητα εναλλακτικών αντιοξειδωτικών, μέσω νέων συνθέσεων, και να προσαρμόσουν τη διαδικασία παραγωγής στη συμπερίληψη αυτών των ενδεχόμενων εναλλακτικών ουσιών. Επομένως, θα πρέπει να προβλεφθεί συγκεκριμένη και οριστική μεταβατική περίοδος για την απόσυρση από την αγορά των προϊόντων που αναφέρονται στις αιτιολογικές σκέψεις 11 και 12, έτσι ώστε να μπορέσουν οι φορείς εκμετάλλευσης να προσαρμοστούν στη νέα κατάσταση και να συμμορφωθούν καταλλήλως με την υποχρέωση απόσυρσης. Λόγω της ειδικής μεθόδου παραγωγής και αποθήκευσης των πρόσθετων υλών ζωοτροφών που αναφέρονται στην αιτιολογική σκέψη 12, εναλλακτικές αντιοξειδωτικές ουσίες για τα εν λόγω παρασκευάσματα μπορούν να διατεθούν σε συντομότερη περίοδο από αυτήν που προβλέπεται για τις πρώτες ύλες ζωοτροφών που αναφέρονται στην αιτιολογική σκέψη 11, επιτρέποντας την πρόβλεψη μικρότερης μεταβατικής περιόδου.

               (14)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αναστολή της άδειας
   Η άδεια που χορηγήθηκε με την οδηγία 70/524/ΕΟΚ και παρατάθηκε με τον κανονισμό (ΕΚ) αριθ. 1831/2003, σχετικά με την πρόσθετη υλη αιθοξυκίνη η οποία ορίζεται στην εγγραφή Ε 324 του μητρώου πρόσθετων υλών ζωοτροφών που αναφέρεται στο άρθρο 17 του εν λόγω κανονισμού («η πρόσθετη ύλη αιθοξυκίνη»), αναστέλλεται.
   Άρθρο 2
   Μεταβατικά μέτρα
   1.   Υφιστάμενα αποθέματα της πρόσθετης ύλης αιθοξυκίνη και προμειγμάτων που την περιέχουν μπορούν να εξακολουθήσουν να διατίθενται στην αγορά έως τις 28 Σεπτεμβρίου 2017 και μπορούν να χρησιμοποιούνται έως τις 28 Δεκεμβρίου 2017 σύμφωνα με τους κανόνες που ίσχυαν πριν από τις 28 Ιουνίου 2017.
   2.   Πρώτες ύλες ζωοτροφών και σύνθετες ζωοτροφές που παράγονται με την πρόσθετη ύλη αιθοξυκίνη ή προμείγματα που την περιέχουν μπορούν να εξακολουθήσουν να διατίθενται στην αγορά έως τις 28 Δεκεμβρίου 2017 και μπορούν να χρησιμοποιούνται έως τις 28 Μαρτίου 2018 σύμφωνα με τους κανόνες που ίσχυαν πριν από τις 28 Ιουνίου 2017.
   Άρθρο 3
   Ειδικά μεταβατικά μέτρα για ορισμένες πρώτες ύλες ζωοτροφών και συναφή προϊόντα
   1.   Κατά παρέκκλιση από το άρθρο 2:

               α)

               η πρόσθετη ύλη αιθοξυκίνη και προμείγματα που την περιέχουν, που προορίζονται να ενσωματωθούν στις πρώτες ύλες ζωοτροφών που απαριθμούνται στην εγγραφή 7.1.2 και στο κεφάλαιο 10 του καταλόγου πρώτων υλών ζωοτροφών που καταρτίστηκε δυνάμει του κανονισμού (ΕΕ) αριθ. 68/2013 της Επιτροπής (4), μπορούν να εξακολουθήσουν να διατίθενται στην αγορά σύμφωνα με τους κανόνες που ίσχυαν πριν από τις 28 Ιουνίου 2017 έως τις 30 Σεπτεμβρίου 2019, υπό τον όρο ότι η επισήμανση της πρόσθετης ύλης αιθοξυκίνη ή των προμειγμάτων που την περιέχουν αναφέρει τη σκοπούμενη ενσωμάτωση στις εν λόγω πρώτες ύλες ζωοτροφών·

               β)

               οι πρώτες ύλες ζωοτροφών που αναφέρονται στο στοιχείο α) και παράγονται με την πρόσθετη ύλη αιθοξυκίνη ή προμείγματα που την περιέχουν μπορούν να εξακολουθήσουν να διατίθενται στην αγορά σύμφωνα με τους κανόνες που ίσχυαν πριν από τις 28 Ιουνίου 2017 έως τις 31 Δεκεμβρίου 2019·

               γ)

               σύνθετες ζωοτροφές που παράγονται με πρώτες ύλες ζωοτροφών που αναφέρονται στο στοιχείο β) μπορούν να εξακολουθήσουν να διατίθενται στην αγορά σύμφωνα με τους κανόνες που ίσχυαν πριν από τις 28 Ιουνίου 2017 έως τις 31 Μαρτίου 2020.

         2.   Τα προϊόντα που αναφέρονται στα στοιχεία α), β) και γ) της παραγράφου 1 μπορούν να χρησιμοποιούνται σύμφωνα με τους κανόνες που ίσχυαν πριν από τις 28 Ιουνίου 2017 έως 3 μήνες μετά τις ημερομηνίες που ορίζονται αντίστοιχα στα εν λόγω στοιχεία.
   Άρθρο 4
   Ειδικά μεταβατικά μέτρα για ορισμένα παρασκευάσματα πρόσθετων υλών και συναφή προϊόντα
   1.   Κατά παρέκκλιση από το άρθρο 2:

               α)

               η πρόσθετη ύλη αιθοξυκίνη που προορίζεται να ενσωματωθεί στα ακόλουθα παρασκευάσματα πρόσθετων υλών, τα οποία έχουν εγκριθεί δυνάμει του κανονισμού (ΕΚ) αριθ. 1831/2003, μπορούν να εξακολουθήσουν να διατίθενται στην αγορά σύμφωνα με τους κανόνες που ίσχυαν πριν από τις 28 Ιουνίου 2017 έως τις 31 Μαρτίου 2018, υπό τον όρο ότι η επισήμανση της πρόσθετης ύλης αιθοξυκίνη αναφέρει τη σκοπούμενη ενσωμάτωση στα εν λόγω παρασκευάσματα ζωοτροφών:

                           —

                           παρασκευάσματα βιταμίνης Α·

                           —

                           παρασκευάσματα βιταμίνης D·

                           —

                           παρασκευάσματα βιταμίνης E·

                           —

                           παρασκευάσματα βιταμίνης K·

                           —

                           παρασκευάσματα λουτεΐνης·

                           —

                           παρασκευάσματα ζεαξανθίνης·

                           —

                           παρασκευάσματα αιθυλεστέρα του β-απο-8′-καροτενικού οξέος·

                           —

                           παρασκευάσματα κιτραναξανθίνης·

                           —

                           παρασκευάσματα καψανθίνης·

                           —

                           παρασκευάσματα ασταξανθίνης·

                           —

                           παρασκευάσματα διμεθυλοδιηλεκτρικής ασταξανθίνης·

                           —

                           παρασκευάσματα κανθαξανθίνης·

                           —

                           παρασκευάσματα β-καροτένιου·

               β)

               τα παρασκευάσματα πρόσθετων υλών που αναφέρονται στο στοιχείο α) και περιέχουν την πρόσθετη ύλη αιθοξυκίνη και προμείγματα που την περιέχουν μπορούν να εξακολουθήσουν να διατίθενται στην αγορά σύμφωνα με τους κανόνες που ίσχυαν πριν από τις 28 Ιουνίου 2017 έως τις 30 Ιουνίου 2018·

               γ)

               πρώτες ύλες ζωοτροφών και σύνθετες ζωοτροφές που περιέχουν τα προϊόντα που αναφέρονται στο στοιχείο β) μπορούν να εξακολουθήσουν να διατίθενται στην αγορά σύμφωνα με τους κανόνες που ίσχυαν πριν από τις 28 Ιουνίου 2017 έως τις 30 Σεπτεμβρίου 2018.

         2.   Τα προϊόντα που αναφέρονται στα στοιχεία α), β) και γ) της παραγράφου 1 μπορούν να χρησιμοποιούνται σύμφωνα με τους κανόνες που ίσχυαν πριν από τις 28 Ιουνίου 2017 έως 3 μήνες μετά τις ημερομηνίες που ορίζονται αντίστοιχα στα εν λόγω στοιχεία.
   Άρθρο 5
   Επανεξέταση
   Ο παρών κανονισμός υποβάλλεται σε επανεξέταση έως την 31η Δεκεμβρίου 2020, το αργότερο, και, σε κάθε περίπτωση, μετά την έκδοση από την Αρχή μη ευνοϊκής γνώμης σχετικά με την ασφάλεια ή την αποτελεσματικότητα της πρόσθετης ύλης αιθοξυκίνη.
   Άρθρο 6
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Ιουνίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 268 της 18.10.2003, σ. 29.

      (2)  ΕΕ L 270 της 14.12.1970, σ. 1.

      (3)  EFSA Journal 2015· 13(11):4272.

      (4)  Κανονισμός (ΕΕ) αριθ. 68/2013 της Επιτροπής, της 16ης Ιανουαρίου 2013, για τον κατάλογο πρώτων υλών ζωοτροφών (ΕΕ L 29 της 30.1.2013, σ. 1).


title: Εκτελεστικός κανονισμός (ΕΕ) αριθ. 77/2012 της Επιτροπής, της 30ής Ιανουαρίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               31.1.2012

               EL

               Επίσημη Εφημερίδα της Ευρωπαϊκής Ένωσης

               L 27/7

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 77/2012 ΤΗΣ ΕΠΙΤΡΟΠΉΣ
   της 30ής Ιανουαρίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Ιανουαρίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  IL

                  138,3

                  MA

                  58,6

                  TN

                  90,3

                  TR

                  119,7

                  ZZ

                  101,7

                  0707 00 05

                  EG

                  217,9

                  JO

                  241,9

                  MA

                  148,6

                  TR

                  180,8

                  ZZ

                  197,3

                  0709 91 00

                  EG

                  143,2

                  ZZ

                  143,2

                  0709 93 10

                  MA

                  124,4

                  TR

                  177,7

                  ZZ

                  151,1

                  0805 10 20

                  EG

                  49,6

                  MA

                  54,8

                  TN

                  58,8

                  TR

                  63,2

                  ZZ

                  56,6

                  0805 20 10

                  IL

                  185,7

                  MA

                  94,2

                  ZZ

                  140,0

                  0805 20 30, 0805 20 50, 0805 20 70, 0805 20 90

                  CN

                  61,2

                  EG

                  88,5

                  IL

                  94,5

                  JM

                  118,0

                  KR

                  91,5

                  MA

                  55,4

                  PK

                  50,1

                  TR

                  97,0

                  ZZ

                  82,0

                  0805 50 10

                  TR

                  65,8

                  ZZ

                  65,8

                  0808 10 80

                  CA

                  118,4

                  CL

                  79,0

                  CN

                  74,5

                  US

                  155,0

                  ZZ

                  106,7

                  0808 30 90

                  CN

                  46,1

                  TR

                  95,1

                  US

                  120,1

                  ZA

                  97,6

                  ZZ

                  89,7

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2017/356 της Επιτροπής, της 15ης Φεβρουαρίου 2017, για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Rheinisches Zuckerrübenkraut / Rheinischer Zuckerrübensirup / Rheinisches Rübenkraut (ΠΓΕ)]

text:
               1.3.2017

               EL

               Επίσημη Εφημερίδα της Ευρωπαϊκής Ένωσης

               L 54/2

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/356 ΤΗΣ ΕΠΙΤΡΟΠΉΣ
   της 15ης Φεβρουαρίου 2017
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Rheinisches Zuckerrübenkraut / Rheinischer Zuckerrübensirup / Rheinisches Rübenkraut (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Γερμανίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Rheinisches Zuckerrübenkraut» / «Rheinischer Zuckerrübensirup» / «Rheinisches Rübenkraut», η οποία καταχωρίστηκε βάσει του εκτελεστικού κανονισμού (ΕΕ) αριθ. 628/2012 της Επιτροπής (2).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ' εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, πρέπει να εγκριθεί η τροποποίηση των προδιαγραφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία «Rheinisches Zuckerrübenkraut» / «Rheinischer Zuckerrübensirup» / «Rheinisches Rübenkraut» (ΠΓΕ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Φεβρουαρίου 2017.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  Εκτελεστικός κανονισμός (ΕΕ) αριθ. 628/2012 της Επιτροπής, της 6ης Ιουλίου 2012, για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Rheinisches Zuckerrübenkraut / Rheinischer Zuckerrübensirup / Rheinisches Rübenkraut (ΠΓΕ)] (ΕΕ L 182 της 13.7.2012, σ. 10).

      (3)  ΕΕ C 403 της 1.11.2016, σ. 9.


title: Εκτελεστικός κανονισμός (ΕΕ) αριθ. 454/2014 της Επιτροπής, της 29ης Απριλίου 2014 , για την κατάργηση του εκτελεστικού κανονισμού (ΕΕ) αριθ. 1066/2010 σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία

text:
               6.5.2014

               EL

               Επίσημη Εφημερίδα της Ευρωπαϊκής Ένωσης

               L 133/29

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 454/2014 ΤΗΣ ΕΠΙΤΡΟΠΉΣ
   της 29ης Απριλίου 2014
   για την κατάργηση του εκτελεστικού κανονισμού (ΕΕ) αριθ. 1066/2010 σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Με τον κανονισμό (ΕΕ) αριθ. 1066/2010 της Επιτροπής (2), όπως τροποποιήθηκε με τον εκτελεστικό κανονισμό (ΕΕ) αριθ. 441/2013 (3), προϊόν το οποίο αποτελείται από ενισχυτή ακουστικών συχνοτήτων και μεγάφωνο σε ενιαίο περίβλημα κατατάσσεται στον κωδικό ΣΟ 8518 40 80 ως ηλεκτρικός ενισχυτής ακουστικής συχνότητας.

               (2)

               Η επιτροπή εναρμονισμένου συστήματος (ΕΣ) ενέκρινε κατά την 52η σύνοδό της τον Σεπτέμβριο 2013 γνωμοδότηση δασμολογικής κατάταξης κατατάσσοντας πανομοιότυπο προϊόν στη διάκριση ΕΣ 8518 22 ως μεγάφωνα πολλαπλά προσαρμοσμένα στο ίδιο πλαίσιο.

               (3)

               Η ΕΕ είναι, βάσει της απόφασης 87/369/ΕΟΚ του Συμβουλίου (4), συμβαλλόμενο μέρος της Διεθνούς σύμβασης για το Εναρμονισμένο Σύστημα Περιγραφής και Κωδικοποίησης των Εμπορευμάτων (καλούμενο επίσης εναρμονισμένο σύστημα ή ΕΣ), η οποία καταρτίστηκε από το Συμβούλιο Τελωνειακής Συνεργασίας (καλούμενο επίσης Παγκόσμιος Οργανισμός Τελωνείων ή ΠΟΤ).

               (4)

               Το Δικαστήριο της Ευρωπαϊκής Ένωσης (ΔΕΕ) έχει αποφανθεί ότι, μολονότι οι γνωμοδοτήσεις του ΠΟΤ περί κατατάξεως ενός εμπορεύματος στο ΕΣ δεν έχουν δεσμευτική νομική ισχύ, συνιστούν, για την κατάταξη του συγκεκριμένου προϊόντος στη συνδυασμένη ονοματολογία (ΣΟ), ενδείξεις που συμβάλλουν σημαντικά στην ερμηνεία του περιεχομένου των διαφόρων κλάσεων της ΣΟ, εφόσον δεν είναι αντίθετες προς το κείμενο της αντίστοιχης κλάσης [βλέπε, μεταξύ άλλων, τις αποφάσεις του ΔΕΕ στις υποθέσεις C-206/03 (5), C-15/05 (6) και C-227/11 (7)].

               (5)

               Με σκοπό την εξασφάλιση της ομοιόμορφης ερμηνείας και εφαρμογής του εναρμονισμένου συστήματος σε διεθνές επίπεδο και λαμβάνοντας υπόψη ότι η απόφαση είναι σύμφωνη με το κείμενο της διάκρισης ΕΣ 8518 22, η ΕΕ θα πρέπει να εφαρμόσει την εν λόγω γνωμοδότηση δασμολογικής κατάταξης.

               (6)

               Επομένως, ο κανονισμός (ΕΕ) αριθ. 1066/2010, όπως τροποποιήθηκε με τον κανονισμό (ΕΕ) αριθ. 441/2013, θα πρέπει να καταργηθεί.

               (7)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο εκτελεστικός κανονισμός (ΕΕ) αριθ. 1066/2010 καταργείται.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Απριλίου 2014.

            Για την Επιτροπή,

            εξ ονόματος του Προέδρου,

         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  Κανονισμός (ΕΕ) αριθ. 1066/2010 της Επιτροπής, της 19ης Νοεμβρίου 2010, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία (ΕΕ L 304 της 20.11.2010, σ. 9).

      (3)  Εκτελεστικός κανονισμός (ΕΕ) αριθ. 441/2013 της Επιτροπής, της 7ης Μαΐου 2013, για την τροποποίηση ή την κατάργηση ορισμένων κανονισμών για την κατάταξη εμπορευμάτων στη συνδυασμένη ονοματολογία (ΕΕ L 130 της 15.5.2013, σ. 1).

      (4)  Απόφαση 87/369/ΕΟΚ του Συμβουλίου, της 7ης Απριλίου 1987, για τη σύναψη της διεθνούς σύμβασης για το εναρμονισμένο σύστημα περιγραφής και κωδικοποίησης των εμπορευμάτων, καθώς και του τροποποιητικού της πρωτοκόλλου (ΕΕ L 198 της 20.7.1987, σ. 1).

      (5)  ΕΕ C 106 της 30.4.2005, σ. 10.

      (6)  ΕΕ C 143 της 17.6.2006, σ. 18.

      (7)  ΕΕ C 126 της 28.4.2012, σ. 3.


title: Εκτελεστικός κανονισμός (ΕΕ) αριθ. 632/2012 της Επιτροπής, της 12ης Ιουλίου 2012 , για την 174η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα

text:
               13.7.2012

               EL

               Επίσημη Εφημερίδα της Ευρωπαϊκής Ένωσης

               L 182/31

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 632/2012 ΤΗΣ ΕΠΙΤΡΟΠΉΣ
   της 12ης Ιουλίου 2012
   για την 174η τροποποίηση του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με το δίκτυο της Αλ Κάιντα (1), και ιδίως το άρθρο 7 παράγραφος 1 στοιχείο α) και το άρθρο 7α παράγραφος 5,
   Εκτιμώντας τα ακόλουθα:

               (1)

               Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων.

               (2)

               Στις 2 Ιουλίου 2012, η Επιτροπή Κυρώσεων του Συμβουλίου Ασφαλείας των Ηνωμένων Εθνών αποφάσισε να αφαιρέσει οκτώ φυσικά πρόσωπα από τον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων.

               (3)

               Κατά συνέπεια, το παράρτημα Ι του κανονισμού (ΕΚ) αριθ. 881/2002 θα πρέπει να επικαιροποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Ιουλίου 2012.

            Για την Επιτροπή, εξ ονόματος του Προέδρου,

            Προϊστάμενος της Υπηρεσίας Μέσων Εξωτερικής Πολιτικής

      (1)  ΕΕ L 139 της 29.5.2002, σ. 9.

      ΠΑΡΑΡΤΗΜΑ
      Το παράρτημα Ι του κανονισμού (ΕΚ) αριθ. 881/2002 τροποποιείται ως εξής:
      Διαγράφονται οι ακόλουθες καταχωρίσεις υπό τον τίτλο «Φυσικά πρόσωπα»:

                  α)

                     «Sobhi Abdel Aziz Mohamed El Gohary Abu Sinna (γνωστός και ως α) Sobhi Abdel Aziz Mohamed Gohary Abou Senah, β) Mohamed Atef, γ) Sheik Taysir Abdullah, δ) Abu Hafs Al Masri, ε) Abu Hafs Al Masri El Khabir, στ) Taysir). Ημερομηνία γέννησης: 17.1.1958. Τόπος γέννησης: El Behira, Αίγυπτος. Υπηκοότητα: αιγυπτιακή. Άλλες πληροφορίες: Επιβεβαιώθηκε ότι απεβίωσε στο Πακιστάν το 2001. Ημερομηνία καταχώρισης που αναφέρεται στο άρθρο 2α παράγραφος 4 στοιχείο β): 25.1.2001.»

                  β)

                     «Nasr Fahmi Nasr Hassannein (γνωστός και ως α) Muhammad Salah, β) Naser Fahmi Naser Hussein). Ημερομηνία γέννησης: 30.10.1962. Τόπος γέννησης: Κάιρο, Αίγυπτος. Υπηκοότητα: αιγυπτιακή. Άλλες πληροφορίες: αναφέρεται ότι απεβίωσε. Ημερομηνία καταχώρισης που αναφέρεται στο άρθρο 2α παράγραφος 4 στοιχείο β): 6.10.2001.»

                  γ)

                     «Mustapha Ahmed Mohamed Osman Abu El Yazeed (γνωστός και ως α) Mustapha Mohamed Ahmed, β) Shaykh Sai’id). Ημερομηνία γέννησης: 27.2.1955. Τόπος γέννησης: El Sharkiya, Αίγυπτος. Υπηκοότητα: αιγυπτιακή. Άλλες πληροφορίες: Επιβεβαιώθηκε ότι απεβίωσε στο Αφγανιστάν τον Μάιο του 2010. Ημερομηνία καταχώρισης που αναφέρεται στο άρθρο 2α παράγραφος 4 στοιχείο β): 6.10.2001.»

                  δ)

                     «Muhsin Moussa Matwalli Atwah Dewedar (γνωστός και ως α) Al-Muhajir, Abdul Rahman, β) Al-Namer, Mohammed K.A., γ) Mohsen Moussa Metwaly Atwa Dwedar, δ) Abdel Rahman, ε) Abdul Rahman). Ημερομηνία γέννησης: 19.6.1964. Τόπος γέννησης: Dakahliya, Αίγυπτος. Υπηκοότητα: αιγυπτιακή. Άλλες πληροφορίες: Επιβεβαιώθηκε ότι απεβίωσε στο Πακιστάν τον Απρίλιο του 2006. Ημερομηνία καταχώρισης που αναφέρεται στο άρθρο 2α παράγραφος 4 στοιχείο β): 17.10.2001.»

                  ε)

                     «Fahid Mohammed Ally Msalaam (γνωστός κ’αι ως α) Fahid Mohammed Ally, β), Fahad Ally Msalam, γ), Fahid Mohammed Ali Msalam, δ), Mohammed Ally Msalam, ε), Fahid Mohammed Ali Musalaam, στ), Fahid Muhamad Ali Salem, ζ) Fahid Mohammed Aly, η) Ahmed Fahad, θ) Ali Fahid Mohammed, ι) Fahad Mohammad Ally, ια) Fahad Mohammed Ally, ιβ) Fahid Mohamed Ally, ιγ) Msalam Fahad Mohammed Ally, ιδ) Msalam Fahid Mohammad Ally, ιε) Msalam Fahid Mohammed Ali, ιστ) Msalm Fahid Mohammed Ally, ιζ) Usama Al-Kini, ιη) Mohammed Ally Mohammed, ιθ) Ally Fahid M). Ημερομηνία γέννησης: 9.4.1976. Τόπος γέννησης: Μομπάσα, Κένυα. Υπηκοότητα: κενυατική. Αριθ. διαβατηρίου: α) A260592 (Κενυατικό διαβατήριο), β) A056086 (Κενυατικό διαβατήριο), γ) A435712 (Κενυατικό διαβατήριο), δ) A324812 (Κενυατικό διαβατήριο), ε) 356095 (Κενυατικό διαβατήριο). Αριθ. καταχώρισης στα εθνικά μητρώα: 12771069 (κενυατικό δελτίο ταυτότητας). Άλλες πληροφορίες: α) Όνομα πατρός: Mohamed Ally. Όνομα μητρός:Fauzia Mbarak· β) Επιβεβαιώθηκε ότι απεβίωσε στο Πακιστάν την 1.1.2009. Ημερομηνία καταχώρισης που αναφέρεται στο άρθρο 2α παράγραφος 4 στοιχείο β): 17.10.2001.»

                  στ)

                     «Sheikh Ahmed Salim Swedan (γνωστός και ως α) Ahmed Ally, β) Sheikh Ahmad Salem Suweidan, γ) Sheikh Swedan, δ) Sheikh Ahmed Salem Swedan, ε) Ally Ahmad, στ) Muhamed Sultan, ζ) Sheik Ahmed Salim Sweden, η) Sleyum Salum, θ) Sheikh Ahmed Salam, ι) Ahmed The Tall, ια) Bahamad, ιβ) Sheik Bahamad, ιγ) Sheikh Bahamadi, ιδ) Sheikh Bahamad). Βαθμός: Sheikh. Ημερομηνία γέννησης: 9.4.1960. Τόπος γέννησης: Μομπάσα, Κένυα. Υπηκοότητα: Κενυάτης. Αριθ. διαβατηρίου: A163012 (κενυατικό διαβατήριο). Αριθ. καταχώρισης στα εθνικά μητρώα: 8534714 (κενυατικό δελτίο ταυτότητας που εκδόθηκε στις 14.11.1996). Άλλες πληροφορίες: Επιβεβαιώθηκε ότι απεβίωσε στο Πακιστάν την 1.1.2009. Ημερομηνία καταχώρισης που αναφέρεται στο άρθρο 2α παράγραφος 4 στοιχείο β): 17.10.2001.»

                  ζ)

                     «Tohir Abdulkhalilovich Yuldashev (γνωστός και ως α) Юлдашев Тахир Абдулхалилович β) Yuldashev, Takhir). Ημερομηνία γέννησης: 1967. Τόπος γέννησης: Namangan, Ουζμπεκιστάν. Υπηκοότητα: Ουζμπεκική. Άλλες πληροφορίες: α) Πρώην αρχηγός του Ισλαμικού κινήματος του Ουζμπεκιστάν. β) Επιβεβαιώθηκε ότι απεβίωσε στο Πακιστάν τον Μάιο του 2009. Ημερομηνία καταχώρισης που αναφέρεται στο άρθρο 2α παράγραφος 4 στοιχείο β): 17.10.2001.»

                  η)

                     «Abbas Abdi Ali (άλλως Ali, Abbas Abdi). Άλλες πληροφορίες: Φέρεται ότι απεβίωσε το 2004. Ημερομηνία καταχώρισης που αναφέρεται στο άρθρο 2α παράγραφος 4 στοιχείο β): 9.11.2001.»


title: Εκτελεστικός κανονισμός (ΕΕ) αριθ. 134/2013 της Επιτροπής, της 15ης Φεβρουαρίου 2013 , για τον καθορισμό των εισαγωγικών δασμών στον τομέα των σιτηρών οι οποίοι εφαρμόζονται από τις 16 Φεβρουαρίου 2013

text:
               16.2.2013

               EL

               Επίσημη Εφημερίδα της Ευρωπαϊκής Ένωσης

               L 45/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 134/2013 ΤΗΣ ΕΠΙΤΡΟΠΉΣ
   της 15ης Φεβρουαρίου 2013
   για τον καθορισμό των εισαγωγικών δασμών στον τομέα των σιτηρών οι οποίοι εφαρμόζονται από τις 16 Φεβρουαρίου 2013
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1),
   Έχοντας υπόψη τον κανονισμό (ΕΕ) αριθ. 642/2010 της Επιτροπής, της 20ής Ιουλίου 2010, για τις λεπτομέρειες εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους εισαγωγικούς δασμούς στον τομέα των σιτηρών (2), και ιδίως το άρθρο 2 παράγραφος 1,
   Εκτιμώντας τα ακόλουθα:

               (1)

               Το άρθρο 136 παράγραφος 1 του κανονισμού (ΕΚ) αριθ. 1234/2007 προβλέπει ότι, για τα προϊόντα που υπάγονται στους κωδικούς ΣΟ 1001 19 00, 1001 11 00, ex 1001 91 20 (σιτάρι μαλακό, για σπορά), ex 1001 99 00 (σιτάρι μαλακό, εκλεκτής ποιότητας, εκτός από αυτό που προορίζεται για σπορά), 1002 10 00, 1002 90 00, 1005 10 90, 1005 90 00, 1007 10 90 και 1007 90 00, ο εισαγωγικός δασμός ισούται με την τιμή παρέμβασης που ισχύει για τα προϊόντα αυτά κατά την εισαγωγή τους, προσαυξημένη κατά 55 % μείον την τιμή εισαγωγής cif που εφαρμόζεται στο συγκεκριμένο φορτίο. Ωστόσο, ο δασμός αυτός δεν επιτρέπεται να υπερβαίνει τον συντελεστή δασμού του κοινού δασμολογίου.

               (2)

               Το άρθρο 136 παράγραφος 2 του κανονισμού (ΕΚ) αριθ. 1234/2007 προβλέπει ότι, για τον υπολογισμό του εισαγωγικού δασμού που αναφέρεται στην παράγραφο 1 του εν λόγω άρθρου, καθορίζονται σε τακτικά διαστήματα αντιπροσωπευτικές τιμές εισαγωγής cif για τα προϊόντα αυτά.

               (3)

               Σύμφωνα με το άρθρο 2 παράγραφος 2 του κανονισμού (ΕΕ) αριθ. 642/2010, η τιμή που πρέπει να λαμβάνεται υπόψη για τον υπολογισμό του εισαγωγικού δασμού για τα προϊόντα που υπάγονται στους κωδικούς ΣΟ 1001 19 00, 1001 11 00, ex 1001 91 20 (σιτάρι μαλακό, για σπορά), ex 1001 99 00 (σιτάρι μαλακό, εκλεκτής ποιότητας, εκτός από αυτό που προορίζεται για σπορά), 1002 10 00, 1002 90 00, 1005 10 90, 1005 90 00, 1007 10 90 και 1007 90 00, είναι η ημερήσια αντιπροσωπευτική τιμή εισαγωγής cif η οποία ορίζεται βάσει της μεθόδου που προβλέπεται στο άρθρο 5 του εν λόγω κανονισμού.

               (4)

               Είναι σκόπιμο να καθοριστούν οι εισαγωγικοί δασμοί για την περίοδο από τις 16 Φεβρουαρίου 2013, οι οποίοι θα ισχύουν έως τον εκ νέου καθορισμό τους.

               (5)

               Λόγω της ανάγκης να διασφαλιστεί η εφαρμογή του εν λόγω μέτρου το ταχύτερο δυνατόν μετά τη διάθεση των επικαιροποιημένων στοιχείων, κρίνεται σκόπιμο ο παρών κανονισμός να αρχίσει να ισχύει την ημέρα της δημοσίευσής του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Από τις 16 Φεβρουαρίου 2013, οι εισαγωγικοί δασμοί στον τομέα των σιτηρών, οι οποίοι αναφέρονται στο άρθρο 136 παράγραφος 1 του κανονισμού (ΕΚ) αριθ. 1234/2007, καθορίζονται στο παράρτημα I του παρόντος κανονισμού βάσει των στοιχείων του παραρτήματος II.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Φεβρουαρίου 2013.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 187 της 21.7.2010, σ. 5.

      ΠΑΡΑΡΤΗΜΑ I

         Εισαγωγικοί δασμοί για τα προϊόντα που αναφέρονται στο άρθρο 136 παράγραφος 1 του κανονισμού (ΕΚ) αριθ. 1234/2007, οι οποίοι εφαρμόζονται από τις 16 Φεβρουαρίου 2013

                  Κωδικός ΣΟ

                  Περιγραφή των εμπορευμάτων

                  Εισαγωγικός δασμός (1)

                  (EUR/t)

                  1001 19 00
                  1001 11 00

                     ΣΙΤΑΡΙ σκληρό εκλεκτής ποιότητας

                  0,00

                  μέσης ποιότητας

                  0,00

                  βασικής ποιότητας

                  0,00

                  ex 1001 91 20

                     ΣΙΤΑΡΙ μαλακό, για σπορά

                  0,00

                  ex 1001 99 00

                     ΣΙΤΑΡΙ μαλακό εκλεκτής ποιότητας, εκτός από αυτό που προορίζεται για σπορά

                  0,00

                  1002 10 00
                  1002 90 00

                     ΣΙΚΑΛΗ

                  0,00

                  1005 10 90

                     ΚΑΛΑΜΠΟΚΙ για σπορά, εκτός από το υβρίδιο

                  0,00

                  1005 90 00

                     ΚΑΛΑΜΠΟΚΙ, εκτός από αυτό που προορίζεται για σπορά (2)

                  0,00

                  1007 10 90
                  1007 90 00

                     ΣΟΡΓΟ σε κόκκους, εκτός από το υδρίδιο που προορίζεται για σπορά

                  0,00

         (1)  Κατ’ εφαρμογή του άρθρου 2 παράγραφος 4 του κανονισμού (ΕΕ) αριθ. 642/2010, ο εισαγωγέας μπορεί να τύχει μείωσης των δασμών κατά:

                  —

                  3 ευρώ/τόνο, εάν το λιμάνι εκφόρτωσης βρίσκεται στη Μεσόγειο Θάλασσα (πέρα από τα στενά του Γιβραλτάρ) ή στον Εύξεινο Πόντο, εάν τα εμπορεύματα φθάνουν στην Ένωση από τον Ατλαντικό Ωκεανό ή μέσω της διώρυγας του Σουέζ,

                  —

                  2 ευρώ/τόνο, εάν το λιμάνι εκφόρτωσης βρίσκεται στη Δανία, στην Εσθονία, στην Ιρλανδία, στη Λετονία, στη Λιθουανία, στην Πολωνία, στη Φινλανδία, στη Σουηδία, στο Ηνωμένο Βασίλειο ή από την πλευρά του Ατλαντικού της Ιβηρικής Χερσονήσου, εάν τα εμπορεύματα φθάνουν στην Ένωση από τον Ατλαντικό Ωκεανό.

         (2)  Ο εισαγωγέας μπορεί να τύχει κατ’ αποκοπή μείωσης 24 ευρώ ανά τόνο όταν πληρούνται οι προϋποθέσεις που καθορίζονται στο άρθρο 3 του κανονισμού (EE) αριθ. 642/2010.

      ΠΑΡΑΡΤΗΜΑ II

         Στοιχεία υπολογισμού των δασμών που καθορίζονται στο παράρτημα I

      1.2.2013-14.2.2013

                  1.

                  Μέσοι όροι κατά την περίοδο αναφοράς που αναφέρεται στο άρθρο 2 παράγραφος 2 του κανονισμού (ΕΕ) αριθ. 642/2010:

                              (EUR/t)

                              Μαλακός σίτος (1)

                              Καλαμπόκι

                              Σκληρό σιτάρι, εκλεκτής ποιότητας

                              Σκληρό σιτάρι, μέσης ποιότητας (2)

                              Σκληρό σιτάρι, χαμηλής ποιότητας (3)

                              Χρηματιστήριο

                              Minnéapolis

                              Chicago

                              —

                              —

                              —

                              Τιμή

                              241,45

                              208,21

                              —

                              —

                              —

                              Τιμή fob USA

                              —

                              —

                              295,74

                              285,74

                              265,74

                              Πριμοδότηση για τον Κόλπο

                              78,15

                              17,92

                              —

                              —

                              —

                              Πριμοδότηση για τις Μεγάλες Λίμνες

                              —

                              —

                              —

                              —

                              —

                  2.

                  Μέσοι όροι κατά την περίοδο αναφοράς που αναφέρεται στο άρθρο 2 παράγραφος 2 του κανονισμού (ΕΕ) αριθ. 642/2010:

                              Ναύλος/κόστος: Κόλπος του Μεξικού — Ρότερνταμ:

                              14,32 EUR/t

                              Ναύλος/κόστος: Μεγάλες Λίμνες — Ρότερνταμ:

                              — EUR/t

         (1)  Θετική πριμοδότηση 14 ευρώ/τόνο ενσωματωμένη [άρθρο 5 παράγραφος 3 του κανονισμού (ΕΕ) αριθ. 642/2010].

         (2)  Αρνητική πριμοδότηση 10 ευρώ/τόνο [άρθρο 5 παράγραφος 3 του κανονισμού (ΕΕ) αριθ. 642/2010].

         (3)  Αρνητική πριμοδότηση 30 ευρώ/τόνο [άρθρο 5 παράγραφος 3 του κανονισμού (ΕΕ) αριθ. 642/2010].